open-index/open-wikipedia-markdown huggingface dataset:
David Mercy

**David Mercy** var en av ekspedisjonsdeltagerne på Jarle Andhøys ekspedisjoner med seilbåtene kalt «Berserk». Mercy mønstret på i Sør-Amerika og har senere seilt med «Berserk» til Antarktis, Nordvestpassasjen og Nordpolen. I 2003 ble besetningen utvidet med Alex Rosén og Espen Tarberg og opptakene som ble gjort under ekspedisjonen til Shetland, Bjørnøya og mot nordpolen ble senere laget til TV-serien *[[Berserk mot nordpolen]]*.

Mercy er den eneste som har vært med på alle ekspedisjonen til Jarle Andhøy, med unntak av den fatale seilasen i 2011 der båten «Berserk» gikk ned i Antarktis.

Han har gitt ut boken *Berserk. My Voyage to the Antarctica in a twenty-seven-foot Sailboat* (Lyons press, 2004).

## Eksterne lenker
* David Mercys bok om seilasen med "Berserk".
* http://www.goodreads.com/author/show/145438.David_Mercy
Pei Xiu

**Pei Xiu** (tradisjonell kinesisk: 裴秀, forenklet kinesisk: 裴秀, pinyin: *Péi Xiù*, Wade–Giles: *P'ei2 Hsiu4*; født i 224 i Wenxi i provinsen Shanxi i Kina, død i 271) var en kinesisk minister, geograf og kartograf i riket Wei i de tre rikers tid og inn i Jin-dynastiets tid. 

Pei Xiu hadde Sima Zhaos tillit og var med på å undertrykke Zhuge Dans kuppforsøk. Etter at Sima Yan ble innsatt som keiser for det påfølgende Jin-dynastiet ble fratatt sitt embede, for - som Jia Chong skriver - at det himmelske mandat skulle skje fyldest. I 267 ble Pei utnevnt til minister for offentlige arbeider i Jin.

Pei Xiu fremstilling og analyse av de viktige fremskritt som var blitt gjort på kartografiens, geometriens og matematikkens områder er av stor betydning for historieforskningen. Han kritiserte (i urettferdig og overdreven grad, vet man nå) kartene fra gamle Han-dynastiet for deres mangel på presisjon og kvalitet i fremstilling og måling av avstander. Han viste også at Zhang Heng (78-139) var den første til å etablere et system av rutenett som referanserammer innen kinesisk kartografi.

## Litteratur
* Hsu, Mei-ling. "The Qin Maps: A Clue to Later Chinese Cartographic Development," *Imago Mundi* (Volume 45, 1993): 90-100.
* Needham, Joseph (1986). *Science and Civilization in China: Volume 3, Mathematics and the Sciences of the Heavens and the Earth*. Taipei: Caves Books Ltd.
* Nelson, Howard. "Chinese Maps: An Exhibition at the British Library," *The China Quarterly* (Number 58, 1974): 357–362.
* Temple, Robert. (1986). *The Genius of China: 3,000 Years of Science, Discovery, and Invention*. With a forward by Joseph Needham. New York: Simon and Schuster, Inc. ISBN 0-671-62028-2.
Skanátjåhkkå

**Skanátjåhkkå** er et fjell i Stora Sjöfallets nasjonalpark i svensk Lappland. Fjellet ligger vest for Stora Sjöfallet og nordøst for Guhkesvágge, som danner grensen mellom Stora Sjöfallets og Sareks nasjonalpark.

## Fotnoter
Sykes-Picot-avtalen

**Sykes-Picot-avtalen** var en hemmelig avtale inngått i 1916 mellom Frankrike, Storbritannia og Russland. Den handlet om hvordan Det osmanske rike skulle deles etter første verdenskrig. Avtalen fikk navn etter den britiske etterretningsoffiseren Mark Sykes og den franske diplomaten François Georges-Picot.

Den endelige oppdelingen ble ikke helt identisk med Sykes-Picot. Et viktig avvik var at Mosul og området rundt til slutt kom inn i den britiske sfæren. Det britiske engasjementet for å få dette igjennom, skyldtes (de berettigede) forventningene om vesentlige oljefunn i denne sonen. Et annet avvik var noen på britisk parallelt gav sionistene forhåpninger om et jødisk hjemland i Palestina.

## Innholdet

I avtalen ble Frankrike blant annet tilkjent Syria, Libanon, Kurdistan, det nordlige Irak og Mosul. Russland skulle overta Istanbul, de tyrkiske streder og det osmanske Armenia. Storbritannia fikk området svarende til det senere Jordan, det sørlige Irak samt et mindre område ved Haifa. Av andre arabiske områder, som hadde inngått i det oppløste osmanske riket, skulle det dannes en konføderasjon av arabiske stater.

## Dobbeltspill
Sykes-Picot-avtalens innhold stod i motstrid til tilsagn gikk av britene  i den såkalte Hussein-McMahon-korrespondansen i årene 1915/16. Mens man i korrespondensen med araberne hadde forsikret araberne om Storbritannias støtte dersom de gikk til opprør mot Det osmanske rike og stilt i utsikt en britisk anerkjennelse av en påfølgende arabisk selvstendighet i hele området - og ved tvetydig språk forsikret om at britene kunne tilforsikre dette også på franskmennes vegne, foreskrev altså Sykes-Picot en deling av svært vesentlige deler av området i en fransk og en britisk interessesfære.

## Offentliggjøringen
Avtalen ble ikke offentliggjort før etter at bolsjevikene åpnet tsartidens russiske arkiver. Avsløringen av inneholdet ble publisert først i Izvestija og Pravda den 23. november 1917. Noen dager senere ble avtalen beskrevet i *[[The Manchester Guardian]]*. For de involverte partene var avsløringen pinlig og skapte økende misstemning mellom partene og araberne.

Britene hadde lovet eller i det minste forespeilet araberne en selvstendig arabisk statsdannelse, hvis de gjorde opprør mot tyrkerne. Støtte til dette hadde de blant andre fått av obersten T.E. Lawrence - han visste ikke om Sykes-Picot.

Da han fikk kjennskap til den (noe før den lekket ut til pressen), opplevet han den som et svik og gjorde sitt beste for å få gjort den i praksis uaktuell ved å pådrive arabernes felttog mot Damaskus for å etablere en egen stat der.

## Litteratur
* 
* 
* 

## Eksterne lenker
* 
* The Sykes–Picot Agreement
* Sykes–Picot agreement – text at UNISPAL
* Sykes-Picot from Yale
* Mid East Author
* Avtaleteksten i Sykes-Picot-avtalen på Wikisource (engelsk)
Balun

**Balun** er en kobling som kan brukes i overføringen mellom en radiomottaker eller ‑sender og antennen for å tilpasse egenskapene i overføringen av den høyfrekvente vekselstrømmen som tilsvarer radiosignalet som antennen enten sender ut eller tar imot. Balun er forkortelse for «balanced-unbalanced».

I en koaksialkabel har senterlederen høy impedans til jord, mens skjermen er forbundet direkte til jord. Dette er en ubalansert krets. Antennen, derimot, kan ha en symmetrisk utforming hvor de to tilkoblede lederne har like høy impedans til jord (for eksempel som i en dipolantenne). Dette er en balansert krets. For å opprettholde egenskapene til den balanserte antennen, må alle kretser som er tilkoblet den også være balanserte. For å kunne føde en balansert antenne med en ubalansert kabel, kreves det et grensesnitt som kan forbinde disse uten å forstyrre egenskapene til de to kretsene. I antennens fødepunkt, som er overgangen mellom koaksialkabel og antenne, kan det kobles en balun som fungerer som det nevnte grensesnittet mellom den ubalanserte koaksialkabelen og den balanserte antennen.

Dersom radioen har en ubalansert utgang og det brukes en symmetrisk, balansert fødelinje til antennen, kan balunen kobles mellom radioen og den balanserte linjen.

En del baluner kan sammenlignes med en vanlig transformator.

Forholdet mellom vekselstrøm og vekselspenning betegnes impedans og angis i antall ohm. En vanlig koaksialkabel for TV er egnet til å overføre 70 ohm, og vanlige kommunikasjonsradioer bruker utganger og koaksialkabel med 50 ohm. Noen antenner har helt annen impedans, avhengig av utforming og lengde i forhold til bølgelengden.

En enkel kvartbølgeantenne som står på en metallplate har impedans nær 50 ohm og kan kobles til en 50 ohm koaksialkabel. Andre antenner som Windomantenne eller Loopantenner (sløyfeantenne), har gjerne impedans nær 200 ohm og de har balanserte fødepunkter. Mellom disse og koaksialkabelen kan det monteres en 1:4 balun som omformer mellom 200 ohm og 50 ohm. Denne kan doble spenningen og halvere strømmen, som gir 4 ganger impedans.

## Unun
En variant av balun er en unun som er kortversjon av (unbalanced-unbalanced), det vil si at begge sider av denne er ubalanserte. Ved bruk av en tilfeldig lang leder som antenne (longwire) vil den ha svært høy impedans i enden der det kan være hensiktsmessig å ha en 1:16 unun som transformerer strøm og spenning 4 ganger.
Jim Henson Company

**Jim Henson Company** er et amerikansk produksjonsselskap som siden etableringen i 1958 har produsert et stort antall filmer og TV-serier. Grunnleggeren Jim Henson var en av USAs mest kjente profiler innen dukketeater. Han skapte Kermit the Frog, The Muppet Show og barne-TV-serien Sesame Street, som har blitt gjenprodusert i en rekke land i nasjonale varianter.

Jim Henson døde brått i 1990, og hans sønn Brian Henson tok da over bedriften The Jim Henson Company.
Festival international du film d'animation d'Annecy

**Annecy Festival**, eller **Festival international du film d'animation d'Annecy**, er en internasjonal filmfestival for animasjonsfilm. Festivalen ble grunnlagt i 1960 og ble fram til 1997 avholdt i juni annet hvert år, siden hvert år, i byen Annecy i høylandet øst i Frankrike. Annecy-festivalen er én av fire filmfestivaler for animert film som mottar bidrag fra ASIFA (the International Animated Film Association).
 
 

Festivalfilmene omfatter forskjellige animasjonsteknikker (tradisjonell tegnefilm, *cut out*-teknikk, *[[stop motion]]* og så videre) og konkurrerer i følgende kategorier:
* Kinofilm (langfilm)
* Kortfilm
* Filmer produsert for fjernsyn og reklame
* Studentfilm
* Filmer laget for internett (siden 2002)
Vinnerne blir annonsert den siste lørdagen under festivalen.

I tillegg til konkurransen er det utendørs visning av filmer i Le Pâquier eller Champ de Mars, en parkslette i sentrum av byen med utsikt over Annecysjøen. Der blir klassiske og nyere filmer projisert på gigantiske lerret. I 2000 ble South Park vist, i 2003 Pink Floyds "The Wall". Festivalen er også møtested for studenter og talentspeidere fra store animasjonsstudioer. 

I 2020 vant den norsk-latviske animerte dokumentarfilmen *My Favorite War* av Ilze Burkovska Jacobsen i klassen for langfilm.

## Referanser


## Eksterne lenker
*
Sandnessjøen havsbad

**Sandnessjøen havsbad** (også kalt *Sandnessjøen friluftsbad*, *Martinbadet* og *Moland Beach*) er en badeplass i Botn, ca. 5 km. utenfor Sandnessjøen sentrum i Alstahaug kommune. Åpningen av havsbadet fant sted St. Hansaften, 2005. En 200 meter lang fylling krysser lagunen og sørger for at det på det meste er 45.000 kubikk med vann å boltre seg i. Vannflaten er på 31 dekar. Den største vanndybden er 2.5 meter og gjennomsnittlig vanndybde er 1,5 meter.

## Historie
Allerede i 1972, da initiativtaker Martin Moland kom til Sandnessjøen fikk han ideen om et havsbad i Botn, men det skulle ta 33 år fra idé til realisering. Han lanserte ideen sin på et partimøte, den gangen som vanlig medlem av Arbeiderpartiet. Arbeiderpartiet bevilget 5.000 kroner til et forprosjekt som skulle ende i ei skisse. Det ble sendt brev til formannskapet, som syntes ideen var god, og innkalte til folkemøte. Der ble det satt ned ei gruppe som skulle utarbeide en reguleringsplan, med sikte på realisering av prosjektet. Men prosjektet møtte også motgang. En aksjonsgruppe mot utbyggingen i Botn skaffet til veie 1.800 underskrifter. Ordfører Magne Greger fikk æren av å klippe snoren en regntung og vindfull 23. juni.

## Referanser
Frustum

Et **frustum** (flertall **frusta**) er i geometri en tredimensjonal geometrisk form dannet av volumet mellom to parallelle plan og et polyeder, ofte en pyramide eller en kjegle.  Ordet er opprinnelig latin og betyr  «stykke» eller «del». 
  
Begrepet er  blant annet brukt i datagrafikk, for å beskrive den delen av et tredimensjonalt legeme som vises på skjermen.

## Beskrivelse
De to plane parallelle flatene utgjør bunn og topp i legemet.  Frustumet arver også aksen i den opprinnelige kjeglen eller pyramiden.  Dersom en slik akse er ortogonal på bunn og topp, så er legemet et *rett* frustum, ellers er det skjevt.   Høyden defineres som den vertikale avstanden mellom topp og bunn.

## Volum
Volumet av kjegleformet eller pyramideformet frustum er lik differansen mellom to  kjegler/pyramider med samme toppunkt:

:V = \frac{1}{3}(h_1 A_1 - h_2 A_2)

Her er *A*1 areal av den største parallelle flaten og  *A*2 er arealet av den minste.    Videre er *h*1 og *h*2 høydene fra toppunktet til henholdsvis største og minste parallelle flate.

## Eksempler

* En bøtte er vanligvis formet som et frustum med en sirkulær bunn- og toppflate.  
* En lampeskjerm er ofte formet som et frustum.
* Kinesiske pyramider
* John Hancock Center i Chicago
* Washingtonmonumentet i Washington, D.C. er et frustum med en pyramide plassert på toppen.  
* I første vers av diktet «Kjærlighet og tensor-algebra» i novellesamlingen *Kyberniaden* av Stanisław Lem heter det at «der hvert et frustum kanskje kan bli kjegle».


Fil:" 12 - ITALY - Gun Collection FLOS 3.JPG|Frustumformet lampeskjerm
Fil:Han Yang Ling 02.JPG|Moderne modell av kinesisk pyramide
Fil:Chicago (4).jpg|John Hancock Center i Chicago
Fil:Washington Monument Dusk Jan 2006.jpg|Washingtonmonumentet


## Referanser
Liang Shuming

**Liang Shuming** (kinesisk: 梁漱溟, pinyin: *Liáng Shùmíng*, Wade-Giles: *Liang Sou-ming*, opprinnelig **Liang Huanding** 梁煥鼎, født 18. oktober 1893 i Beijing i Kina, død 23. juni 1988 i Beijing) var en kinesisk filosof, forfatter, lærer og politiker som var aktiv i den landlige gjenoppbyggelsesbevegelse i den republikanske æra. Han var også aktiv i Kinas demokratiske forbund.

## Liv og virke
I 1917 ble han invitert av Cai Yuanpei til å forelese ved det filosofiske fakultet ved Pekinguniversitetet, der han publiserte en bok som bygget på hans forelesninger om konfucianismen og hvordan den burde tilpasses til den moderne tid. Utover konfucianismen var Liang også påvirket av Henri Bergson og den buddistiske Yogacara-filosofien.

Liang anså at den vestlige sivilisasjon var dømt til å mislykkes og var derfor ikke tilhenger av at Kina skulle ukritisk etterape vestlige institusjoner. Han mente at Kina ikke hadde forutsetningene for å gjennomføre de reformer som var nødvendige for å endre landet fra oven, og gikk derfor inn for  sosialistiske reformer på grasrotsnivå. Han deltok derfor i det landlige gjenoppbyggelsesinstitutt i Shandong på 1930-tallet og bidro til å grunnlegge Kinas demokratiske forbund i 1939.

Liang ble kjent for sin skarpe kritikk av marxismens klasselære og mente at det kinesiske samfunn ikke lot seg klassifisere etter vestlige klassebegrep. Ifølge Liang kunne for eksempel en klan ha både fattige og rike medlemmer og den klassekamp som maoistene gikk inn for ville derfor føre til at nære slektninger ble spilt ut mot hverandre, noe som stred mot konfucianske normer og kinesisk kultur.

Etter den andre sino-japanske krig forsøkte han å megle mellom Guomindang og Kinas kommunistiske parti. Han forble i Kina etter Folkerepublikkens opprettelse i 1949 og var på 1950-tallet representant i Det kinesiske folks politisk rådgivende konferanse. Han ble utsatt for forfølgelser i flere ideologiske kampanjer og kritisert offentlig av Mao Zedong, men nektet å gi etter for disse prøvelsene.

Hans grav i fylket Zouping i provinsen Shandong er oppført på Folkerepublikken Kinas liste over kulturminner.

## Referanser


## Litteratur
* Guy S. Alitto: *The last Confucian: Liang Shu-ming and the Chinese dilemma of modernity*. University of California Press, Berkeley, 1986. ISBN 0-520-05318-4.
Tåkekaien

***Tåkekaien*** (originaltittel: *Le Quai des brumes*) er et fransk romantisk kriminal-drama fra 1938 regissert av Marcel Carné. Hovedrollen spilles av Jean Gabin.

## Handling
Den deserterte soldaten Jean kommer til en mystisk havnekafe, hvor han treffer en ung pike Nelly. Samtidig møtes her også forskjellige skumle individer, hvor Zabel er den verste. Han begår alle de mord man hører om - men aldri ser. Zabel misbruker sin formynderstilling overfor Nelly og plager henne. Jean overvinner tilslutt Zabel, men blir selv skutt av en skummel person, Lucien, som også er forelsket i Nelly.

## Skuespillere
* Jean Gabin som Jean
* Michel Simon som Zabel
* Michèle Morgan som Nelly
* Pierre Brasseur som Lucien
* Édouard Delmont som Panama
* Raymond Aimos som Quart Vittel
* Robert Le Vigan som en maler
* René Génin som en lege

## Referanser


## Eksterne lenker
*
Nordre Sand

**Nordre Sand** er en herregård i Årøysund sørøst på Nøtterøy i Færder kommune i Vestfold. Bygninga stammer fra 1800-tallet og er et freda kulturminne etter vedtak. Den har adressa Årøyveien 32.

## Eksterne lenker
*
Semsåsen (Nøtterøy)

**Semsåsen** er en ås midt på Nøtterøy i Færder kommune i Vestfold. Den har et areal på om lag 0,211 km². Det høyeste punktet, som befinner seg sørvest på åsen, er ca. 45 meter over havet. Åsen er dekka av skog, og er omgitt av landbruksområder og enkelte boliger. På Semsåsen er det blant annet en dam med vannliljer.

Åsen er oppkalt etter gården Sem, som ligger rett nord. Langs den nordøstlige kanten av åsen går Semsveien, mens Nattvallveien går langs den østlige og den sørlige sida. Ved foten av åsen i sørvest ligger Føykås.

På Semsåsen er det to gravrøyser fra bronsealderen/jernalderen som har status som freda kulturminner.

## Referanser


## Eksterne lenker
* 
*
Heftyeløkken

**Heftyeløkken** er en eiendom i Riflegata 13 på Bjølsen i Oslo, den ligger på en høyde med utsikt mot grøntområdene langs Treschows gate ved Akerselva. 

Bygningen ble reist som vannvokterbolig i 1867 med midler etter legatstifteren og forretningsmannen Henrik Heftye som var død tre år tidligere og som hadde testamentert formuen sin til kommunen for at den skulle brukes til sosiale formål. Det er muligens Georg Andreas Bull som har vært arkitekt på prosjektet, han var stadskonduktør i Christiania fra 1865 og sto bak en omfattende regulering av boligområder i byen.

På omtrent samme tid som huset ble oppført, ble byens ferskvanninntak flyttet fra Akerselva til Maridalsvannet og under huset i Riflegata ble det anlagt bassenger for reduksjon av vanntrykket. 

Eiendommen tilhører Oslo kommune og er kommunalt vernet. Den brukes til barnehave. 

## Referanser

## Eksterne lenker
*
Ruukki Profiler

**Ruukki Profiler AS**, opprinnelig kalt **Rautaruukki Profiler AS**, var en finskeid produsent av jern og stål. Foretaket var et datterselskap av den finske Ruukki Gruppen AS, og hadde sine produksjonslokaler i Mo i Rana i Rana kommune i Nordland. Ruukki Profiler AS ble opprettet 20. februar 1995 i Mo industripark i kjølvannet av nedleggelsen av Norsk Jernverk i 1990. Selskapet videreførte da driften av det tidligere profilvalseverket, hvor det produserte skipsprofiler og flenser til vindmøller.

Den globale finanskrisen 2007–2010 rammet selskapet hardt. Med nesten total svikt i skipsbyggingen i Europa falt bunnen ut for produsentens kundegrunnlag, og 11. mai 2010 ble bedriften nedlagt.

I slutten av februar 2012 ble produksjonslokalene oppkjøpt av Celsa Armeringsstål AS, som har benyttet lokalene til lager av såvel skrapmetall som av ferdige produkter.

## Referanser
Turisten

:*Turisten har andre betydninger, se [[Turist (andre betydninger)]]*

***Turisten*** er en kriminalroman av Knut Faldbakken. Den kom i salg 24. september 2013, og er hans niende kriminalroman. Dette er åttende bok hvor overbetjent Jonfinn Valmann ved Hamar politikammer er hovedpersonen.

Denne gang blir mesteparten av bokens handling lagt til Marbella på den spanske solkysten. Valmanns utflyttede mor har vært utsatt for en bilulykke og overbetjenten må reise for å hjelpe til. Han blir frustrert av det lokale politiets manglende interesse for å etterforske ulykken og ser seg nødt til å gjøre undersøkelser på egen hånd. Dette fører til at han stifter bekjentskap med flere tvilsomme personer, samtidig som han avdekker stadig flere sider ved morens liv i utlendighet.

## Referanser


## Eksterne lenker
* Turisten  – Omtale av boken på gyldendal.no
DS «Sarp» (1896)

DS **«Sarp»** var et lasteskip bygget ved Akers mekaniske verksted som byggenummer 163. Skipet ble overlevert til G. Wulf Pedersen i juli 1896. Skipet skiftet eiere flere ganger før det grunnstøtte og ble kondemnert i 1950.

## «Sarp»
* 1896: juli: Levert til G. Wulf Pedersen, Sarpsborg. Døpt «Sarp»
* 1897: Overtatt av Brødrene Biørnstad, Sarpsborg 
* 1915: Solgt til Rederi A/S Orkla ved Odd Klingenberg, Trondheim

## «Dragset»
* 1915: april: Solgt til Rederi A/S Orkla ved N.E. Lennander, Trondheim. Omdøpt «Dragset»               
* 1916: Solgt til Rederi A/S Orkla ved Løkken Verk, Trondheim

## «Thore Hafte»
* 1924: juli: Solgt til S. Staalesen, Haugesund. Omdøpt «Thore Hafte»
* 1926: Solgt til Brummenæs & Torgersen, Haugesund.
* 1930: oktober: overtatt av A/S Liv ved Brummenæs & Torgersen, Haugesund
* 1946: oktober: Solgt til Rederi A/B Suecia ved P.E. Santesson, Ystad, Sverige

## «Anita Hans»
*1947: Solgt til Rederi A/B Tern ved Axel Hansson, Västervik, Sverige. Omdøpt «Anita Hans»
*1950: november: Grunnstøtte og kondemnert. Solgt til L. Simons, Pernis, nær Rotterdam for opphugging.

## Eksterne lenker
*
Arcaden (Hønefoss)

**Arcaden** er synonym med **Storgata 7** i Hønefoss og er et forretningsbygg. Adressen inkluderer i dag også de tidligere adressene Storgata 3 og Storgata 5, bygg som ble revet til fordel for dagens Storgata 7.

Arcaden ligger i direkte forbindelse med gågatesystemet i sentrum av Hønefoss og er en bygård som  består av flere butikker, kontorer og den lokale Metodistkirken. Bygget har fasade mot Storgata og Kong Rings gate. Det ble oppført i betong i 1986 og har teglsteinsforblending. Butikkene har separate innganger. Metodistkirken, som er en frikirkemenighet, holder til i andre etasje.

## Se også
* Storgata
* Søndre torv
* Sørsiden
* Gater i Hønefoss
DS «Liv» (1896)

DS **«Liv** var et Lasteskip bygget ved Ropner & Son. Ltd. Stockton. Skipet ble overlevert til Jacob Olsen i september 1896. Skiper ble senket av allierte fly i 1943.

## «Liv»
* 1896: september: Levert til Ropner & Son. Ltd., Stockton til Jacob Olsen. Bergen. Døpt «Liv»
* 1919: Solgt til N. A. Ørum, Kristiania
* 1915: Solgt til A/S Liv ved Brummenæs & Torgersen, Haugesund
* 1940: 10. juni: Beslaglagt i Trapani, Sicilia og satt under Italiensk flagg.
* 1943: 9. mai: Senket av allierte fly på havnen i Porto Torres, Sardinia, Senere hevet.
*1948: Januar: ankom Spezia, Italia for hugging.

## Eksterne lenker
* 
* «Liv» www.warsailors.com
Filosofiåret 1897

**Filosofiåret 1897** er en oversikt over hendelser, utgivelser og personer med tilknytning til filosofi i 1897.

## Hendelser
## Publiseringer
### Filosofisk litteratur

## Fødsler
*5. januar – Miki Kiyoshi, japansk filosof (død 1945)
*9. januar - Karl Löwith, tysk filosof, student under Heidegger (død 1973)
*19. januar – Max Tau, tysk filosof og dikter (død 1976)
*2. mars - Ignaz Maybaum, østerriksk rabbiner og filosof (død 1976)
*10. mars - Brice Parain, fransk filosof (død 1971)
*18. mars - Gerda Walther, tysk filosof og parapsykolog (død 1977)
*23. mars – Béla Hamvas, ungarsk forfatter, filosof og sosialkritiker (død 1968)
*17. april – Nisargadatta Maharaj, indisk filosof (død 1981)
*5. mai – Kenneth Burke, amerikansk litteraturteoretiker og filosof fra USA (død 1993)
*14. mai – Ed Ricketts, marinbiolog, økolog og filosof fra USA (død 1948)
*20. mai – Camillo Berneri, italiensk filosof, forfatter og anarkist (død 1937)
*27. mai Adolf Portmann, sveitsisk zoolog og naturfilosof (død 1982)
*22. juni – Norbert Elias, tyskbritisk sosiolog, filosof og dikter (død 1990)
*10. september – Georges Bataille, fransk forfatter, sosiolog og filosof (død 1962)
*7. oktober - Herman Nohl, tysk pedagog og filosof (død 1960)
*25. oktober - Karl Olivecrona, svensk jurist og rettsfilosof (død 1980)
*5. desember – Gershom Scholem, tyskfødt israelsk filosof og historiker (død 1982)

## Dødsfall

|-
|Oktober
|7. || Francis William Newman ||  || filosof, filolog og polyhistor ||align=center|92 ||align=center|1805 || 

|Desember
|30. || Marcus Jacob Monrad ||  || teolog og filosof ||align=center|81 ||align=center|1816 || 
|}
*9. mars – Sayyid Dschamal ad-Din al-Afghani Sayyid Muhammad ibn Safdar al-Husaini, persisk politisk aktivist og teoretiker (født 1838/1839)
*30. april - Jan Pieter Nicolaas Land, nederlandsk orientalist og filosof (født 1834)
*22. juni – Friedrich Hermann Semmig, tysk forfatter og filosof (født 1820)
*28. juli – Étienne Vacherot, fransk lærd og filosof (87, født 1809)
*29. oktober – Henry George, økonom og sosialfilosof fra USA (født 1839)
## Bildegalleri

Francis_William_Newman_Watkins.jpg|Francis William Newman(1805–1897)
M_J_Monrad_by_H_P_Hansen.png|Marcus Jacob Monrad(1816–1897)
J.P.N. Land.jpg|Jan Pieter Nicolaas Land(1834–1897)


## Se også
*Filosofi på 1800-tallet

## Referanser
Lac-Mégantic

**Lac-Mégantic** er en liten by i Estrieregionen i provinsen Quebec i Canada. Den ligger sør i provinsen ikke langt fra grensen til USA. Byen har navnet fra innsjøen Lac Mégantic som den ligger ved.

Byen vokste frem etter 1884 da Canadian Pacific Railway begynte byggingen av siste del mellom Montréal og Saint John av den transkontinentale jernbanen.

6. juli 2013 sporet et førerløst tog med lastet med olje av i Lac-Mégantic sentrum og eksploderte.

## Referanser
Parissyndromet

**Parissyndromet** er en psykisk sykdom som rammer turister i Paris. Fenomenet kan karakteriseres som et ekstremt tilfelle av kultursjokk og skyldes kontrasten mellom på den ene siden høye forventninger og en idealisert og romantisk forestilling om byen, og på den andre siden opplevelsen av den faktiske byen med sine gode og dårlige sider.

Paris-syndromet er klassifisert som en type Stendhals syndrom, idet symptomene – akselererende hjerterytme (galopperende hjerte) med svimmelhet og åndedrettsbesvær – ofte er av samme karakter som beskrevet av den italienske legen Graziella Magherini i boken *La sindrome di Stendhal* (1989). Det utspiller seg typisk i forskjellige former for hallusinasjoner og vrangforestillinger og krever psykologisk behandling.

Fenomenet har blitt karakterisert som «en manifestasjon av psykopatologi, som relaterer seg til reisen i høyere grad enn et syndrom hos den reisende». Det er mer videre beskrevet i en artikkel i det franske psykiatriske tidsskrift 'Nervure' i 2004.

## Se også
* Stendhals syndrom
* Jerusalem-syndrom

## Referanser


## Eksterne lenker
* Paris Syndrome leaves tourists in shock: Artikkel på msnbc, oktober 2006 (engelsk)
* Japanese and the Paris syndrome: Artikkel på The Japan Times Online, oktober 2006 (engelsk)
Gunnar Barbarotti

**Gunnar Barbarotti** er hovedpersonen i en serie på åtte romaner av Håkan Nesser. Barbarotti er en kriminalbetjent i Kymlinge.

## Romaner, filmer og lydbøker
Romanene utspiller seg i den fiktive byen Kymlinge, som er lagt til et ubestemt sted mellom Göteborg. Byen har ca 70.000 innbyggere har likheter fra Nessers egen hjemby Kumla, og også nærliggende Örebro. Noe kart over Kymlinge finnes ikke, men plass- og gatenavn har allikevel en kontinuitet mellom bøkene. De andre stedene som er nevnt i bøkene er virkelige, med ett særskilt unntak, byen Maardam hvor det meste av handlingene i Van Veeteren-serien utspiller seg.

Andre viktige personer fra historiene om Barbarotti er kjæresten Marianne Grimberg, kollegaene Eva Backman og Sorgsen, samt førstebetjent Asunander.

De fleste romanene er lest inn på lydbok i norsk utgave.

### Bøkene
**Människa utan hund* (2006) - norsk utgave: *Menneske uten hund* (2006)
**En helt annan historia* (2007) - norsk utgave: *En helt annen historie* (2007)
**Berättelse om herr Roos* (2008) - norsk utgave: *Beretningen om herr Roos* (2009)
**De ensamma* (2010) - norsk utgave: *De ensomme* (2011)
**Styckerskan från Lilla Burma* (2012) - norsk utgave: *De sørgende* (2013)
**De vänsterhäntas förening (2018) - norsk utgave: De venstrehendtes forening (2019)
**Den sorgsne busschauffören från Alster (2020) - norsk utgave: Den sørgmodige bussjåføren fra Alster  (2020)
**Schack under vulkanen* (2021) - norsk utgave: Sjakk under vulkanen  (2022)
Sørsia

**Sørsia** kan vise til:

* Sørsiden (Hønefoss)
*Sørsia, en del av Steinkjer (tettsted)
*Sørsia, Kolstad Håndballs offisielle supporterklubb
Celsa Group

**Celsa Group** er et flernasjonalt selskap som har sitt hovedkvarter i Barcelona, Spania. Selskapet ble grunnlagt i 1967 som *Compañía Española de Laminación*.

## Norge
Celsa Armeringsstål AS er en gjenvinningsbedrift som drives som et datterselskap av den spanske Celsa Group. Bedriften er den største produsenten av armeringsstål i de nordiske landene og har sine produksjonslokaler i Mo i Rana i Rana kommune i Nordland.  

Celsa Armeringsstål ble opprettet i 2007 i Mo industripark i Mo i Rana. Selskapet ble opprettet gjennom oppkjøp av, og som en fortsettelse av, det tidligere Fundia Armeringsstål den 8. august 2006. Fundia Armeringsstål ble etablert i kjølvannet av nedleggelsen av Norsk Jernverk i 1990. Celsa Group solgte seg ut av sine datterselskaper i Norge i 2024.

## Referanser


## Eksterne lenker
* 
* hjemmeside
Spikerbrukfallet kraftstasjon

**Spikerbrukfallet kraftverk** (eller **Spigerbruksfallet**) er et kraftverk ved det 25 meter høye Spikerbrukfallet sør for Bærums Verk. Det ble bygget i 1914 av godseier Harald Løvenskiold. Kraftverket hadde to aggregater fra Thunes mekaniske verksted på Skøyen, hver på 175 kilowatt og var det største av i alt fire som ble bygget i Lomma. Kraftverket forsynte vestre Bærum med elektrisk strøm, og Glitteruddammen som hadde vært oppdemmet som vannmagasin siden 1600-tallet ble anlagt som inntaksdam.

Navnet «Spikerbrukfallet» har sin bakgrunn i at det på stedet var tidligere var en vannhjulsdrevet stanghammer for utsmiing av spiker. I 1818 hadde dette arbeid til seks mann og 12 gutter, og i 1840-årene ble det her produsert 1–3 mill. spiker årlig. Anlegget var i drift til 1880-årene.

1 1950 overtok Bærum kommune alle stasjonene og elektrisitetsforsyningen, og tre stasjoner lenger oppe i vassdraget ble nedlagt etter dette.

Kraftstasjonen ved Spikerbrukfallet var i drift uavbrutt til 1975, og etter restaurering og utvidelse med et nytt aggregat ble stasjonen igjen satt i drift i 1982 med ny bygning i tilknytning til den gamle, og med nytt aggregat og rørgate.

Det er nå installert en francisturbin som gir en effekt på 380 KW. 
Den produserer strøm til 50–100 husstander (1,1 GWh).

## Referanser


## Kilder
* 
* NVE vannkraftdatabase
* Informasjonsplakat på kraftstasjonen.
* Asker og Bærum leksikon, side 471

## Eksterne lenker
* Spikerbrukfallet kraftverk på Store norske leksikon
* Småkraftnytt nr 3 2013
* Knut Erik Skarning: Lokalhistorie fra Lommedalen
Kristina Nilsson

**Kristina Nilsson** (1843–1921) var en svensk operasanger med internasjonal karriere. Kristina Nilsson var medlem av Kungliga Musikaliska akademien fra 1869.

## Referanser


## Eksterne lenker
*
Yogacara

**Yogācāra** (sanskrit; devanagari: योगाचार; tibetansk: རྣལ་འབྱོར་སྤྱོད་པ་, wylie: *rnal 'byor spyod*) en buddhistisk retning som bygger på *[[Saṃdhinirmocanasūtraen]]*, og som er kjent siden 300-tallet. Dens fremvekst kan ha vært påvirket av pudgalavada og dharmaguptaka. Den kom tidlig i lærestrider med madhyamikabuddhismen. 

En typisk yogacara-lære er historieoppfatningen at de buddhistiske sutraer kan deles inn i tre grupper: «Lærehjulets tre omdreininger». Den første omdreining er sutaene i Tipitaka. Den andre er *[[prajnaparamita]]*-litteraturen som gav opphav til mahayana. Den tredje omdreiningen er Yogacara selv. 

En annen karakterisktisk yogacara-lære er at tilværelsen kun eksisterer i bevisstheten, og at det finnes en uforanderlig del av det menneskelige sinn bortenfor skandhas. Denne uforanderlige del skulle i Tathagatagarbha sutra, Mahayana Mahaparinirvana sutra, Lankavatara sutra og Srimala sutra identifiseres med buddhanaturen. Etter lange strider mellom yogacariner og madhyamikatilhengere utviklet tibetansk buddhisme og chan formidlende kompromisser mellom de to standpunktene.

Under navnet *[[Faxiang zong|Fa hsiang]]* fantes Yogacara som selvstendig retning i Kina fra ca 550 e.Kr. til 800-tallet. Den ble ført til Japan 653 e.Kr. og forekommer der fremdeles, under navnet **Hosso**.

## Eksterne lenker
* Yogācāra Buddhism Research Association 
* Basic features of the Gelug Chittamatra System
MF «Trondheim» (1979)

**MF «Trondheim»**, nå **MF «Bjørnsund»**, er en bilferge bygd i 1979 på Trønderverftet i Hommelvik for rederiet Fosen Trafikklag. Ferga gikk i ruten mellom Flakk og Rørvik frem til 1992 da den ble solgt til Møre og Romsdal Fylkesbåtar og ble døpt om til «Bjørnsund.»

«Bjørnsund» eies per 2013 av Fjord1 og trafikkerer sambandet Seivika–Tømmervåg som en erstatning for MF «Glutra» som nå går Flakk-Rørvik utenfor Trondheimsfjorden. «Bjørnsund» gikk fergeruten Bremsnes-Kristiansund helt til Atlanterhavstunnelen åpnet 19. desember 2009.
Per. juni 2020 går den på ferjesambandet Stårheim–Isane. Fra 1. januar 2021 trafikkerer den fergesambandet Festvåg-Misten utenfor Bodø.

## Kilder
* «Bjørnsund»  på fjordfähern.de 

## Eksterne lenker
* 
*
Lake (konservering)

**Lake** er en salt- eller sukkerløsning som har vært brukt til preservasjon og konservering av matvarer.

Laken kan også inneholde sukker og ev. krydderurter. Saltet er lett bakterisid og bidrar dermed til å hindre at kjøttet eller fisken blir hurtig bedervet. Maten gjennomgår likevel en modningsprosess som endrer konsistensen og til en viss grad fordøyeligheten.

Lake kan også benyttes til å avise glatte veier.

## Saltlake
Saltlake er vann som er mettet eller nesten mettet med salt (NaCl). Den kan benyttes til å bevare grønnsaker, fisk og kjøtt. Saltlake blir også benyttet til å modne halloumi- og fetaost. Selv om saltlake kan benyttes til bevaring på samme måte som sukker eller eddik er den mye bedre å bruke under transport. Ved å tilsette salt til vann reduseres frysepunktet til vannløsningen og man kan med større effektivitet transportere varer.

Med en saltkonsentrasjon på 23,3 blir frysepunkt til vann redusert til -21&nbsp;°C (252,15 K). Ved 15,5&nbsp;°C (288,65 K) inneholder mettet saltlake 26,4 %, mens den ved 0&nbsp;°C kan inneholde 26,3 % salt. 

Når sjøvann fryser til havis, blir saltet i vannet skilt ut og vannet like omkring isen blir til saltlake. Saltere vann har høyere tetthet enn mindre salt vann, så dette kalde og salte vannet er tungt nok til å synke helt til bunnen av havet og er medvirkende til å drive havstrømmene i havet.

## Referanser
Samfunnshuset (Hønefoss)

**Samfunnshuset** (Hønefoss bru 3a–i) er et sentralt næringsbygg i Hønefoss, i Ringerike kommune, Buskerud. Bygget er oppført i betong og ble tatt i bruk i 1962, blant annet som byens første kjøpesenter. I dag er kjøpesenter-virksomheten avviklet og bygget tatt i bruk til andre formål, blant annet som kulturhus for Ringerike under navnet **Alles kulturhus**.

Det opprinnelige kjøpesenteret het «Alles Magasin» og fikk rulletrapp mellom 1. og 2. etasje. Før dette var Steen & Strøm i Oslo det eneste bygget i Norge med rulletrapp. Samfunnshuset fikk også personheis, som blant annet førte opp til Ringerike ligningskontor og folkeregister, Ringerike bibliotek og Teaterrestauranten. Sistnevnte ble etter hvert nedlagt, mens de to andre har flyttet ut. Tidligere har også både Hønefoss kino, matvarekjeden Irma, Vinmonopolet og NAV hatt tilhold der, men disse virksomhetene er enten avsluttet eller flyttet ut til nye lokasjoner.

Bygningsmassen domineres i dag av utstrakt kulturvirksomhet på grunnplanene, blant annet med flere scener, saler og møterom, samt kontorer og boenheter oppover i etasjene.


Samfunnshuset i Hønefoss (fasade mot Hønefoss Bru).jpg|Gammel fasade mot vest og sør
Samfunnshuset i Hønefoss (fasade mot Kongens gate).jpg|Gammel fasade mot øst.


## Se også
* Sørsiden

## Kilder
* Planbeskrivelse planID 3007 488. Detaljregulering for Alles kulturhus. (31.08.2023)

## Eksterne lenker
*
Halloumi

**Halloumi** (gresk: χαλούμι, tyrkisk: *hellim*, arabisk: حلوم - *ḥallūm*) er en ost som tradisjonelt tilregnes Kypros. Den ble tradisjonelt produsert av fåremelk. I dag lages den også av geite- eller kumelk. Den spesielle, litt gummiaktige karakteren får den ved at den etter første runde av ostmasseproduksjonen så blir oppvarmet i myse, med det resultat at protein utskilles. Osten saltes og spises fersk, eller konserveres med saltet myse eller saltlake. 

Det markedsføres to sorter halloumi: Den *tradisjonelle* og den *ferske*. Den tradisjonelle er den med de lange historiske røtter, mens den ferske ble kommersialisert fra 1950-årene.

## Historie
Selv om osten regnes som en kypriotisk spesialitet og på den øya kan føres tilbake til før-nytestamentlig tid, stammer den antagelig fra oldtidens Egypt, alternativt fra det tidlige arabiske kjøkken. Selve ordet *halumi* stammer fra det koptiske ord for ost, *halum*. Når den vanligvis knyttes til Kypros, skyldes det at den ble popularisert innen Det bysantinske rike nettopp som en kypriotisk spesialitet.

Den er også produsert og godt kjent i land som  Hellas, Tyrkia, Libanon, Egypt og Libya. I osmanske kilder blir halloumi nevnt for første gang i skrift på 1500-tallet. Britene tok med seg oppskriften fra Kypros til det sauerike Australia, der den også er blitt produsert i stor skala.

## Referanser


## Eksterne lenker
*
Monte Sant’Angelo

**Monte Sant'Angelo** er en by i provinsen Foggia i regionen Puglia i det sørøstlige Italia.

## Referanser


## Eksterne lenker
*
Sôl austan, Mâni vestan

***Sôl austan, Mâni vestan*** (norrønt for *Østenfor sol og vestenfor måne*) er det tiende studioalbumet til Burzum. Det ble annonsert i februar 2013 og utgitt gjennom Byelobog Productions 27. mai 2013.

Dette var Burzums tredje album med instrumental elektronisk musikk, etter *[[Dauði Baldrs]]* (1997) og *[[Hliðskjálf (album)|Hliðskjálf]]* (1999), som begge ble spilt inn mens Vikernes var i fengsel. De øvrige av Burzums album har hovedsakelig vært black metal. Vikernes har sammenlignet *Sôl austan, Mâni vestan* med musikken til Tangerine Dream og de tidligere elektroniske utgivelsene til Burzum. Albumet utforsker også nyhedenske spirituelle konsepter, som ble oppgitt som årsaker til byttet av sjanger.

Sangene fra albumet vil være soundtrack til filmen *ForeBears*, som ble produsert og regissert av Vikernes og hans hustru.

## Sporliste
(oversettelser til engelske ved Varg Vikernes)
# «Sôl austan» (East of the Sun) 4:22
# «Rûnar munt þû finna» (You shall find secrets) 3:28
# «Sôlarrâs» (Sun-journey) 4:04
# «Haugaeldr» (Burial Mound Fire) 7:26
# «Feðrahellir» (Forebear-Cave) 5:21
# «Sôlarguði» (Sun-god) 7:12
# «Ganga at sôlu» (Deasil) 5:58
# «Hîð» (Bear's Lair) 6:24
# «Heljarmyrkr» (Death's Darkness) 4:02
# «Mâni vestan» (West of the Moon) 5:55
# «Sôlbjörg» (Sunset) 4:00

## Referanser


## Eksterne lenker
*
Hønefoss tinghus

**Hønefoss tinghus** er et næringsbygg som ligger i Norderhovsgata 23 i Hønefoss, i Ringerike kommune, Buskerud. Bygget ble tegnet av arkitekt Stein Halvorsen AS og sto ferdig i 2007. Det er oppført over to etasjer og gjort av betongelementer. Bygget har en tilnærmet kvadratisk ytterside, mens taket har en rund åpning ned til en sirkulær indre gård. Bruttoarealet utgjør 1777 m². I tillegg har det parkeringskjeller.

Bygget leies av Domstoladministrasjonen og brukes av Ringerike tingrett.

## Se også
* Sørsiden
Springtamarin

**Springtamarin** er en primatart i familien kloaper og utbredt i det nordvestlige Sør-Amerika. Springtamarinen er større enn de fleste kloaper.

Pelsen er lang og svart og har en «kappe» av lengre hår på hodet og nakken. I motsetning til liknende arter har den visdomstenner. Den eter frukt, sevje og kvae (*som den får frem ved å stikke fortennene inn i barken*), insekter, og små virveldyr, som øgler. Den danner stabile, tett sammensveiende flokker på opptil 10 individer - vanligvis et par og deres unger. Den lever i ett vegetasjon, for eksempel bambuskratt med slyngplanter.

## Utseende
* *Lengde: 22 - 23 cm*
* *Vekt: 575 g*
* *Hale: 26 - 32 cm*
* *Sosial enhet: Flokk*

## Eksterne lenker
* 
* Nettstedet ARKive: https://web.archive.org/web/20131204092906/http://www.arkive.org/goeldis-monkey/callimico-goeldii/ 
* Nettstedet Anmialdiversity: http://animaldiversity.ummz.umich.edu/accounts/Callimico_goeldii
William McCrea

**William Hunter McCrea** (født 13. desember 1904 i Dublin, død 25. april 1999) var en britisk astronom og matematiker.

I 1928 studerte han Albrecht Unsölds hypotese, og oppdaget at tre fjerdedeler av solen bestod av hydrogen, og ca. én fjerdedel helium, mens den siste 1 % var andre grunnstoffer. Før dette, antok mange at solen primært bestod av jern, og etter dette innså de at de fleste stjerner består av hydrogen. I 1964 foreslo han en mekanisme med masseoverføring som forklaring for blå etterslengere.

## Referanser
Michael Woolfson

**Michael Mark Woolfson** (født 9. januar 1927, død 23. desember 2019) var en britisk fysiker og planetolog. Han forskningsfelt omfattet røntgenkrystallografi, biofysikk og dannelsen av stjerner og planeter.

## Referanser


## Kilder
* Michael M. Woolfson, (2012). *Everyday Probability and Statistics, Health, Elections, Gambling and War, 2nd Edition*, Imperial College Press. ISBN 978-1-84816-761-2
* Michael M. Woolfson and Fan Hai-Fu, (2005). *Physical and Non-Physical Methods of Solving Crystal Structures*, Cambridge University Press. ISBN 0-521-01938-9
Andrew Prentice

**Andrew Prentice** er en australsk matematiker, kjent for å ha kommet med en rekke uortodokse, men likevel nøyaktige forutsigelser om solsystemet. Han har også dannet en teori om supersonisk turbulens. Han er nå foreleser i astrofysikk ved Monash University Centre for Stellar and Planetary Astrophysics.

## Referanser
Ruslan Makarov

**Ruslan Makarov** (født 19. januar 1987) er en usbekisk vektløfter som konkurrerer i -56 kg. Han representerte landet sitt under Sommer-OL 2012 i London, der han kom på 15.-plass. 

## Referanser


## Eksterne lenker
*
Viktor Safronov

**Viktor Sergeevitsj Safronov** (, født 11. oktober 1917 i Velikije Luki, død 18. september 1999 i Moskva) var en sovjetisk astronom som grunnla *low-mass-nebula model*, en modell som gir et konsistent bilde av hvordan planeter ble dannet fra en skive av gass og støv rundt solen.

## Publikasjoner
* *Evolution of the Protoplanetary Cloud and Formation of the Earth and the Planets.* Moscow: Nauka Press, 1969. Trans. NASA TTF 677, 1972.

## Referanser


## Eksterne lenker
*  Biografi
Filosofiåret 2012

**Filosofiåret 2012** er en oversikt over hendelser, utgivelser og personer med tilknytning til filosofi i 2012.

## Hendelser
* Gayatri Chakravorty Spivak tildeles Kyoto Prize in Arts and Philosophy for å være «en kritisk teoretiker og pedagog snakker for humanistisk mot intellektuell kolonialisme i forhold til den globaliserte verden».
* Ernst-Wolfgang Böckenförde tildeles Sigmund-Freud-Preis für wissenschaftliche Prosa.

## Publiseringer
* Austin L. Hughes, *[[The Folly of Scientism]]* (2012)
* Christine Overall, *[[Why Have Children? The Ethical Debate]]* (2012)
* Ronald W. Dworkin, *[[Psychotherapy and the Pursuit of Happiness]]* (2012)

## Dødsfall

*9. februar – John Hick, engelsk religionsfilosof og teolog (født 1922)
*19. februar
**Ruth Barcan Marcus, filosof og logiker fra USA (født 1921)
**Frits Staal, nederlandsk indolog (født 1930)
*16. mars – Peter Serracino Inglott, filosof fra Malta (født 1936)
*19. mars – Knut Erik Tranøy, norsk filosof (født 1918)
*27. mars – Adrienne Rich, poet, essayist og feminist fra USA (født 1929)
*9. april – Boris Parygin, russisk filosof og sosiolog (født 1930) 
*30. april – Arturo Andrés Roig, argentinsk filosof (født 1922) 
*6. mai – Jean Laplanche, fransk forfatter, psykoanalytiker og vinprodusent (født 1924) 
*16. mai – Peter Koslowski, tysk filosof (født 1952) 
*11. juni – Berthold Wulf, tysk prest, lyriker og filosof (født 1926)
*13. juni – Roger Garaudy, fransk filosof (født 1913)  
*14. juni – Juha Sihvola, finsk filosof og historiker (født 1957) 
*15. juni – Alan Saunders, australsk filosof, matskribent og radioprogramleder  (født 1954)
*24. juni – Claude Sumner, canadisk filosof (født 1919)  
*18. juli – Robert Kurz, tysk filosof og journalist (født 1943) 
*3. august – Shunpei Ueyama, japansk filosof (født 1921) 
*13. august – Hugo Adam Bedau, filosof fra USA (født 1926) 
*27. august – Leonard Linsky, filosof fra USA (født 1922)
*1. september – Ray Billington, britisk filosof (født 1930) 
*20. september – Paul Pojman, filosof fra USA (født 1966) 
*21. september – Yehuda Elkana, israelsk filosof (født 1934)
*6. oktober – J. J. C. Smart, australsk filosof (født 1920)
*10. oktober
**Piotr Lenartowicz, polsk filosof (født 1934) 
**Mark Poster, kulturhistoriker fra USA (født 1941)
*13. oktober – Tomonubu Imamichi, japansk filosof (født 1922) 
*20. oktober – Paul Kurtz, filosof fra USA (født 1925)
*2. november – Annette Baier, moralfilosof fra New Zealand (født 1929)  
*6. desember – David Favrholdt, dansk filosof (født 1931)  
*19. desember – Henri Bortoft, britisk vitenskapsfilosof (født 1938)
*Carlos Castrodeza, spansk biolog og filosof (født 1945)

## Referanser
Kari med riva

**Kari med riva** er en merkedag for slåttonna som faller 12. juli, to dager etter Knutsmesse. Det het seg at Knut slo gresset i en dag før Kari kom etter med riva.

På primstaven er dagen ofte merket med en rive.

## Kilder
*, *Primstaven: tradisjonar og merkedagar*. R. Ekrem, Ålesund 1992. ISBN 8299269105. Side 101. 
*Lokalavisa.no: Arrangementer, møter o.l. 11. juli 2000. Besøkt 7. juli 2013.
François Jullien

**François Jullien** (født 2. juni 1951 i Embrun i Hautes-Alpes i Frankrike) er en fransk  sinolog. 

Jullien var president for Det franske selskap for Kinastudier (fra 1988 til 1990), direktør for Østasiafakultetet ved Université Paris VII: Denis Diderot (1990–2000) og president for Collège international de philosophie (1995–1998). Han er nå (2013) professor ved Université Paris VII: Denis Diderot.

## Verker i utvalg
* *The Propensity of Things, a history of efficacy in China* (New York : Zone Books, 1995)
* *A treatise on efficacy : between Western and Chinese thinking* (Honolulu : University of Hawai'i Press, 2004)
* *Praise of blandness: proceeding from Chinese thought and aesthetics* (New York : Zone Books, 2004)
* *The Great Image has no shape, or, On the nonobject through painting* (Chicago : University of Chicago Press, 2009)
* *The impossible nude : Chinese art and western aesthetics* (Chicago : University of Chicago Press, 2007)
* *Detour and access : strategies of meaning in China and Greece* (New York : Zone Books, 2000)
* *Vital nourishment : departing from happiness* (Brooklyn : Zone Books 2007)
* *The silent transformations* (Seagull, 2011)

## Referanser
Biermannsgården

**Biermannsgården** ligger i Maridalsveien 78 i Oslo. Det er et énetasjes panelt tømmerhus; opprinnelig tre mindre hus, som er bygd sammen. Den eldste delen er fra første halvdel av 1700-tallet. Huset romma Sagenes første skole tidlig på 1800-tallet og fra 1856 «Den Biermannske skole». Her har seinere vært en rekke skoler og andre institusjoner for barn. I dag er det et sted for intimkonserter.

Gården har navn etter Johan Fredrich Biermann.

## Eksterne lenker
* 
* Om Biermannsgården fra Industrimuseum
*
Dirk (kniv)

**Dirk** er en tradisjonell skotsk dolk eller kniv. Den utviklet seg tidlig i renessansen fra middelalderens nyredolker. Dirken utviklet seg først og fremst som kampkniv for sjømann og offiserer i oppdagelsestiden. I motsetning til vanlige dolker, har dirken bare én egg, og er derved strengt talt en kniv, ikke en dolk.

Den typiske skotske dirken har et meget karakteristisk grep. Formen på grepet utviklet seg fra de mer sylindriske forløperne til å likne mer på et tistel, det skotske nasjonalsymbolet. Mer pyntede grep med sølv og halvedelstener ble populært på begynnelsen av 1800-tallet.

## Referanser
George Wetherill

**George West Wetherill** (født 12. august 1925 i Philadelphia, død 19. juli 2006 i  Washington, D.C.) var en amerikansk geofysiker og astronom.

Wetherill utviklet metoder for å bestemme alderen på bergarter ut fra forholdet mellom radioaktive isotoper og deres henfallprodukter. Han studerte baneutviklingen til asteroider og andre smålegemer i solsystemet, og han forutsa de første steinene som slo ned på jorden etter et meteorittnedslag på Mars. Slike meteoritter ble senere også oppdaget i Antarktis. Senere studerte han dannelsen og utviklingen av planetsystemer, dannelsen av jordlignende planeter og jorden-månen-systemer.

## Utgivelser
* Formation of the terrestrial planets, Annual Review of Astronomy and Astrophysics, bind 18, 1980, s. 77-113
* Planetesimals- Urstoff der Erde ?, Spektrum der Wissenschaft, august 1981

## Referanser


## Eksterne lenker
* Biografi
Prestegårdsdammen (Nøtterøy)

**Prestegårdsdammen** er et vann ved Nøtterøy prestegård like vest for Borgheim på Nøtterøy i Færder kommune. Den befinner seg i den østlige enden av Prestegårdsskogen, like vest for gårdsbygningene. Dammen har et areal på om lag 9&nbsp;400 m². Om vinteren brukes den av mange til skøytegåing.

## Referanser